pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.คลัง เร่งขับเคลื่อน กอช. มอบหมายคลังจังหวัดเป็นหน่วยรับสมัครสมาชิก
วันจันทร์ที่ 17 กรกฎาคม 2560
ก.คลัง เร่งขับเคลื่อน กอช. มอบหมายคลังจังหวัดเป็นหน่วยรับสมัครสมาชิก
กระทรวงการคลังเร่งขับเคลื่อนกองทุนการออมแห่งชาติ (กอช.) ขยายฐานสมาชิก พร้อมเสริมสร้างวินัยการออม โดยมอบหมายให้สํานักงานคลังจังหวัดเป็นหน่วยบริการรับสมัครสมาชิกและการนําส่งเงินสะสม กอช.
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. เผยถึงผลการประชุมคณะกรรมการกองทุนการออมแห่งชาติ (กอช.) ครั้งที่ผ่านมาว่า ที่ประชุมมีมติเดินหน้าขับเคลื่อนภารกิจการสร้างฐานสมาชิกของกองทุนและส่งเสริมการออมให้เข้าถึงประชาชนผู้เป็นแรงงานนอกระบบ โดยจะร่วมมือกับสํานักงานคลังจังหวัดทั่วประเทศ เพื่อทําหน้าที่เป็นตัวกลางในการอํานวยความสะดวกให้กับประชาชน ทั้งการรับสมัครสมาชิกและการนําส่งเงินสะสม เพื่อเพิ่มโอกาสในการเข้าถึงระบบการออมเพื่อการชราภาพแก่ประชาชนในส่วนภูมิภาคอย่างทั่วถึงและครอบคลุมทุกพื้นที่ อย่างไรก็ดีคาดว่าจะสามารถลงนามสัญญาได้เร็วๆ นี้
“เดิมสํานักงานคลังในแต่ละจังหวัดได้ให้การสนับสนุน กอช. โดยช่วยทําหน้าที่เป็นสื่อกลางในการให้ข้อมูลข่าวสาร ประชาสัมพันธ์ถึงบทบาท หน้าที่ และสิทธิประโยชน์ที่พึงได้รับเมื่อเป็นสมาชิก กอช. แก่ประชาชนในพื้นที่ที่รับผิดชอบอยู่แล้ว และหลังจากนี้จะเป็นการดําเนินการขยายผลไปสู่การเป็นหน่วยบริการแก่ประชาชน โดยประชาชนจะสามารถทําการสมัครสมาชิก รวมถึงนําส่งเงินสะสมผ่านทางสํานักงานคลังจังหวัดได้โดยตรง ไม่ว่าจะเป็นที่สํานักงานคลังจังหวัดหรือการลงพื้นที่จังหวัดเคลื่อนที่ โดยทางกระทรวงการคลังได้มอบหมายให้การหาสมาชิกของ กอช. เป็นอีกหนึ่งภารกิจหลักของสํานักงานคลังจังหวัด เพื่อเพิ่มช่องทางอํานวยความสะดวกแก่ประชาชนในการสมัครสมาชิกและส่งเงินสะสม ล่าสุด กอช. และสํานักงานคลังจังหวัดอยู่ในระหว่างดําเนินการร่วมกัน โดยจะสามารถเปิดให้บริการแก่ประชาชนได้ในเร็ววันนี้” นายสมพรฯ กล่าว
กอช. ยังคงเร่งผลักดันระบบการออมเพื่อการชราภาพให้สะดวกในการเข้าถึงและครอบคลุมในทุกพื้นที่ยิ่งขึ้น จึงจําเป็นต้องอาศัยความร่วมมือจากหน่วยงานภาคี เพื่อสร้างเครือข่ายการออม ที่จะมาช่วยกันสื่อสารประชาสัมพันธ์และสร้างความรู้ความเข้าใจแก่ประชาชนต่อไป
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ และที่สถาบันการเงินชุมชนที่เข้าร่วมโครงการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-กระทรวงอุตสาหกรรม ส่งมอบดอกไม้จันทร์ เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันเสาร์ที่ 26 สิงหาคม 2560
กระทรวงอุตสาหกรรม ส่งมอบดอกไม้จันทร์ เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงอุตสาหกรรม ส่งมอบดอกไม้จันทร์ เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ สํานักพระราชวัง สนามเสือป่า
วันที่ 25 สิงหาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม นําทีมข้าราชการและเจ้าหน้าที่กระทรวงอุตสาหกรรม ส่งมอบดอกไม้จันทร์ จํานวน 5 แบบ ได้แก่ ดอกดารารัตน์ ดอกกุหลาบ ดอกพุดตาน ดอกชบา และดอกลิลลี่ รวม 1,000 ดอก เพื่อใช้ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ สํานักพระราชวัง สนามเสือป่า
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ เป็นประธานพิธีไถ่ชีวิตโค-กระบือ เฉลิมพระเกียรติ
วันจันทร์ที่ 16 ธันวาคม 2562
รัฐมนตรีช่วยเกษตรฯ เป็นประธานพิธีไถ่ชีวิตโค-กระบือ เฉลิมพระเกียรติ
รัฐมนตรีช่วยเกษตรฯ เป็นประธานพิธีไถ่ชีวิตโค-กระบือ เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานในพิธีไถ่ชีวิตโค-กระบือ ตามโครงการไถ่ชีวิตโค-กระบือ เฉลิมพระเกียรติ เนื่องในโอกาสมหามงคล พระราชพิธีบรมราชาภิเษก โดยมี ร้อยเอก ธรรมนัส พรหมเผ่ารัฐมนตรีช่วยว่าการกระทรวงเกษตรและสหกรณ์ นายอนันต์ สุวรรณรัตน์ ปลัดกระทรวงเกษตรและสหกรณ์ นายสัตวแพทย์สรวิศ ธานีโต อธิบดีกรมปศุสัตว์ ข้าราชการ และประชาชนทั่วไปร่วมพิธี ณ หอประชุมใหญ่พุทธมณฑล อ.พุทธมณฑล จ.นครปฐม
นายประภัตร กล่าวว่า กระทรวงเกษตรและสหกรณ์ โดย กรมปศุสัตว์ได้ดําเนินโครงการไถ่ชีวิตโค-กระบือ เฉลิมพระเกียรติเนื่องในโอกาสมหามงคล พระราชพิธีบรมราชาภิเษก ในพื้นที่ 77 จังหวัดทั่วประเทศ โดยมีกิจกรรมไถ่ชีวิตโค-กระบือ จํานวน4,910 ตัว ซึ่งกรมปศุสัตว์ได้ประชาสัมพันธ์เชิญชวนหน่วยงานภาครัฐ ภาคเอกชน และประชาชนทั่วไป ร่วมสมทบทุนโครงการดังกล่าวเพื่อจะนําโค-กระบือ ไปส่งเสริมอาชีพให้กับเกษตรกรตามหลักเกณฑ์ของโครงการธนาคารโค-กระบือ เพื่อเกษตรกรตามพระราชดําริ โดยการคัดเลือกเกษตรกรตามคุณสมบัติที่กําหนด เพื่อให้ยืมโค-กระบือ และให้ความรู้ในการเลี้ยงและการดูแลสุขภาพโค-กระบือ เพื่อให้ได้ผลผลิตที่ดี
นายประภัตร กล่าวต่อไปว่า เพื่อเป็นการเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก กรมปศุสัตว์จึงได้จัดพิธีไถ่ชีวิตโค-กระบือ ขึ้น เป็นการสร้างบุญกุศลครั้งใหญ่ในเดือนธันวาคม โดยตลอดปีมหามงคลนี้กรมปศุสัตว์กําหนดให้ปศุสัตว์จังหวัด 77 จังหวัด ดําเนินการจัดพิธีไถ่ชีวิตโค-กระบือ เฉลิมพระเกียรติ จังหวัดละ 1 ครั้ง โดยกิจกรรมของส่วนกลางในวันนี้ในช่วงเช้าได้จัดให้มีพิธีสงฆ์ จากนั้นเป็นพิธีไถ่ชีวิตและมอบโค-กระบือ ให้แก่เกษตกรสมาชิกโครงการธนาคารโค-กระบือ เพื่อเกษตรกร ตามพระราชดําริ เพศเมียจํานวน 910 ตัว เพื่อนําไปช่วยเหลือเกษตรกรตามโครงการธนาคารโค-กระบือ (โค 820 ตัว กระบือ 90 ตัว) ในพื้นที่ 6 จังหวัด ได้แก่ นครราชสีมา ศรีสะเกษ ร้อยเอ็ด นครพนม กาฬสินธ์และชัยนาท ต่อไป
นายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มว่า นอกจากนี้ได้มีการสนับสนุนโค-กระบือทุกตัวตามเป้าหมายโครงการฯ จํานวน 4,910 ตัว นําไปให้การสนับสนุนแก่เกษตรกรตามโครงการธนาคารโค-กระบือเพื่อเกษตรกร ตามพระดําริจํานวน 4,910 ราย ตลอดจนกิจกรรมมอบกรรมสิทธิ์โค-กระบือ แก่เกษตกรที่ปฏิบัติตามเงื่อนไขของโครงการธนาคารโค-กระบือ เพื่อเกษตรกร ตามพระราชดําริ ไม่น้อยกว่า 10,000 ราย อีกด้วย
ทั้งนี้ ประชาชนทั่วไป บุคลากรของกรมปศุสัตว์และหน่วยงานที่เกี่ยวข้อง จะได้ร่วมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ซึ่งเป็นการ สืบสาน รักษา และต่อยอดโครงการธนาคารโค-กระบือ เพื่อเกษตรกร ตามพระราชดําริ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ร่วมกันอนุรักษ์และเพิ่มจํานวนโค-กระบือ ของประเทศไทยให้มากขึ้น โดยเกษตรกรที่ประพฤติดี ปฎิบัติตามกฎของโครงการจะมีโอกาสได้รับโค-กระบือ เป็นกรรมสิทธิ์ของตนเอง และสามารถใช้ประโยชน์ในการเพิ่มผลผลิตทางการเกษตรได้อย่างยั่งยืน
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การประชุมหารือเพื่อเตรียมความพร้อมในการสนับสนุนข้อมูลในการแถลงนโยบายรัฐบาล (ต่อเนื่อง)
วันศุกร์ที่ 26 กรกฎาคม 2562
การประชุมหารือเพื่อเตรียมความพร้อมในการสนับสนุนข้อมูลในการแถลงนโยบายรัฐบาล (ต่อเนื่อง)
นางสาวนิสากร จึงเจริญธรรม นายสุรพล ชามาตย์ รองปลัดกระทรวงอุตสาหกรรม  เข้าร่วมการประชุมหารือเพื่อเตรียมความพร้อมในการสนับสนุนข้อมูลในการแถลงนโยบายรัฐบาลในส่วนของกระทรวงอุตสาหกรรม ต่อเนื่องเป็นวันที่สอง
วันนี้ (26 กรกฎาคม 2562) นางสาวนิสากร จึงเจริญธรรม นายสุรพล ชามาตย์ รองปลัดกระทรวงอุตสาหกรรม เข้าร่วมการประชุมหารือเพื่อเตรียมความพร้อมในการสนับสนุนข้อมูลในการแถลงนโยบายรัฐบาลในส่วนของกระทรวงอุตสาหกรรม ต่อเนื่องเป็นวันที่สอง
โดยมีผู้บริหาร ข้าราชการกระทรวงอุตสาหกรรม เข้าร่วมประชุมโดยพร้อมเพรียง ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-"พล.อ.สุรเชษฐ์"หน.ผทพ./รมช.ศึกษาธิการ พอใจ"โครงการไทยนิยม ยั่งยืน"ที่ จชต.ประสบผลสำเร็จ เร่งขยายผล
วันจันทร์ที่ 3 กันยายน 2561
"พล.อ.สุรเชษฐ์"หน.ผทพ./รมช.ศึกษาธิการ พอใจ"โครงการไทยนิยม ยั่งยืน"ที่ จชต.ประสบผลสําเร็จ เร่งขยายผล
"พล.อ.สุรเชษฐ์"หน.ผทพ./รมช.ศึกษาธิการ พอใจ"โครงการไทยนิยม ยั่งยืน"ที่ จชต.ประสบผลสําเร็จ เร่งขยายผล
30ส.ค.61 ที่ผ่านมา ณ ห้องแกรนด์ ไดมอนด์ อิมแพคเมืองทองธานี
"บิ๊กน้อย"พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานเปิดการประชุมแสดงผลการดําเนินงานโครงการไทยนิยม ยั่งยืน พร้อมมอบนโยบายให้กับสํานักงาน กศน.
โดยผลการดําเนินงานตามโครงการไทยนิยม ยั่งยืน พื้นที่จังหวัดชายแดนใต้ประสบผลสําเร็จ และภาพรวมเป็นที่น่าพอใจ และเตรียมจะมีการขยายผลการเรียนรู้ด้านการค้าออนไลน์ หรือ E-Commerce ลงไปในพื้นที่มากขึ้น ให้ชาวบ้านได้ใช้เทคโนโลยีเข้ามาขายสินค้าท้องถิ่นได้ เพราะจะช่วยสร้างงาน สร้างรายได้ให้กับชุมชน รวมถึงเรื่องการแก้ไขปัญหาประชากรวัยเรียนนอกระบบการศึกษา และปัญหาสุขภาวะ เร่งขยายผลสู่ระดับตําบลเพิ่มเติมต่อไป
รัฐบาลไทย-ข่าวทำเนียบรัฐบาล-“กระทรวงยุติธรรม” ยืนยันบทบาทของประเทศไทยในเวที UNCITRAL
วันพุธที่ 20 ธันวาคม 2560
“กระทรวงยุติธรรม” ยืนยันบทบาทของประเทศไทยในเวที UNCITRAL
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะทํางาน 5 ว่าด้วยกฎหมายล้มละลาย (Working Group V : Insolvency Law)  สมัยที่ 52
ระหว่างวันที่ 18 - 22 ธันวาคม 2560
ณ ศูนย์ประชุม Vienna International Centre กรุงเวียนนา สาธารณรัฐออสเตรีย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เข้าร่วมการประชุมคณะทํางาน 5 ว่าด้วยกฎหมายล้มละลาย
(Working Group V : Insolvency Law) สมัยที่ 52
ของคณะกรรมาธิการกฎหมายการค้าระหว่างประเทศแห่งสหประชาชาติ
(United Nations Commission on International Trade Law – UNCITRAL)
โดยมีประเด็นการประชุมในเรื่องความร่วมมือด้านการล้มละลายระหว่างประเทศ
ซึ่งเป็นการยืนยันบทบาทของกระทรวงยุติธรรมที่ได้รับความเชื่อมั่นในเวทีระดับนานาชาติ
ที่ได้รับเลือกให้เป็นประธานคณะทํางาน 5 ว่าด้วยกฎหมายล้มละลายมาอย่างต่อเนื่อง
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้การต้อนรับนายกรัฐมนตรีประเทศญี่ปุ่น ในการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
วันอาทิตย์ที่ 3 พฤศจิกายน 2562
รัฐมนตรีสุริยะฯ ให้การต้อนรับนายกรัฐมนตรีประเทศญี่ปุ่น ในการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
รัฐมนตรีสุริยะฯ ให้การต้อนรับนายกรัฐมนตรีประเทศญี่ปุ่น ในการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
วันนี้ (3 พฤศจิกายน 2562) เวลา 18.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมภริยา ให้การต้อนรับนายชินโซ อาเบะ นายกรัฐมนตรีประเทศญี่ปุ่น และภริยา ในโอกาสเดินทางมาเข้าร่วมการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ณ ท่าอากาศยานทหาร 2 กองบิน 6 #กระทรวงอุตสาหกรรม #รัฐมนตรีว่าการกระทรวงอุตสาหกรรม #รัฐมนตรีสุริยะ #การประชุมสุดยอดอาเซียนครั้งที่35
รัฐบาลไทย-ข่าวทำเนียบรัฐบาล-กรมควบคุมโรคชี้แจงการควบคุมสถานการณ์โรคพิษสุนัขบ้า เผยยังไม่มีรายงานผู้ป่วยเกิดซ้ำในพื้นที่เดิม
วันพฤหัสบดีที่ 22 มีนาคม 2561
กรมควบคุมโรคชี้แจงการควบคุมสถานการณ์โรคพิษสุนัขบ้า เผยยังไม่มีรายงานผู้ป่วยเกิดซ้ําในพื้นที่เดิม
กรมควบคุมโรคชี้แจงการควบคุมสถานการณ์โรคพิษสุนัขบ้า แนะหากถูกสุนัข/แมว กัด ข่วน หรือเลียแผลแม้เพียงเล็กน้อยอย่าชะล่าใจ ให้รีบล้างแผลด้วยน้ํา-สบู่ทันทีหลาย ๆ ครั้ง 10 นาที และใส่ยาเบตาดีนลดการติดเชื้อโรคพิษสุนัขบ้า แล้วพบแพทย์ทันที
วันที่ 21 มีนาคม 2561 นพ.สุวรรณชัย วัฒนายิ่งเจริญชัย อธิบดีกรมควบคุมโรค กระทรวงสาธารณสุข ชี้แจงประเด็นข่าว การควบคุมสถานการณ์โรคพิษสุนัขบ้า สรุปสาระสําคัญดังนี้
ขณะนี้สถานการณ์โรคพิษสุนัขบ้าในคนตั้งแต่วันที่ 1 มกราคม – 19 มีนาคม 2561 มีผู้เสียชีวิตจํานวน 6 ราย (สุรินทร์ 1 ราย สงขลา 1 ราย ตรัง 1 ราย นครราชสีมา 1 ราย ประจวบคีรีขันธ์ 1 ราย และ บุรีรัมย์ 1 ราย) ยังไม่มีรายงานผู้ป่วยเกิดซ้ําในพื้นที่เดิม ภายหลังการควบคุมโรคโดยความร่วมมือของทั้งหน่วยงานปศุสัตว์ หน่วยงานปกครองส่วนท้องถิ่น และหน่วยงานสาธารณสุข ซึ่งจากการสอบสวนโรค พบว่าผู้เสียชีวิตทุกรายชะล่าใจในการป้องกันหลังสัมผัสสัตว์ที่เสี่ยงมีเชื้อ และขาดความตระหนักเพราะเห็นเป็นแผลเพียงเล็กน้อย จึงไม่ได้ไปรับการฉีดวัคซีนป้องกันโรคพิษสุนัขบ้า
ส่วนข้อมูลประชาชนที่สัมผัสและเสี่ยงโรคพิษสุนัขบ้า เข้ารับวัคซีนป้องกันโรคพิษสุนัขบ้าแต่ละปีประมาณ 3 แสนราย โดยในปี 2560 ที่ผ่านมา มีจํานวน 281,849 ราย เฉลี่ย 772 ราย/วัน และในปี 2561 นี้ (ต้นปี-ปัจจุบัน) จํานวน 63,112 ราย ซึ่งเป็นจํานวนที่ใกล้เคียงกับช่วงเวลาเดียวกันของปีที่ผ่าน ๆ มา (3 เดือนต้นปี 60 จํานวน 69,999 ราย) ซึ่งจากข้อมูลดังกล่าว ชี้ให้เห็นว่าแม้ในช่วงนี้จะมีรายงานการพบสัตว์ติดเชื้อโรคพิษสุนัขบ้าในหลายพื้นที่ แต่จํานวนผู้สัมผัสและเข้ารับวัคซีนป้องกันโรคพิษสุนัขบ้าก็ไม่ต่างจากปีก่อน ๆ
กรมควบคุมโรค ขอแนะนําประชาชนว่า หากถูกสุนัขและแมว กัด ข่วน หรือเลียบริเวณแผล แม้เพียงเล็กน้อยก็อย่าได้ชะล่าใจ ควรรีบล้างแผลด้วยน้ําและสบู่ทันทีหลาย ๆ ครั้ง นานประมาณ 10 นาที และใส่ยาเบตาดีนหลังล้างแผล เพื่อลดการติดเชื้อโรคพิษสุนัขบ้า จากนั้นรีบไปพบแพทย์ทันที เพื่อรับการวินิจฉัยรับวัคซีนป้องกันโรคพิษสุนัขบ้า หากได้รับการฉีดวัคซีนแล้ว ควรไปตามนัดทุกครั้ง
ในส่วนวัคซีนป้องกันโรคพิษสุนัขบ้าในคน นั้น พบว่าที่ผ่านมาจนถึงปัจจุบันมีการผลิตวัคซีนดังกล่าวเพียงพอต่อการใช้ในประเทศไทย และวัคซีนได้ผ่านการตรวจสอบคุณภาพจากสํานักงานคณะกรรมการอาหารและยา (อย.) และกรมวิทยาศาสตร์การแพทย์ อย่างรอบคอบ จึงขอให้ประชาชนมั่นใจว่าวัคซีนป้องกันโรคพิษสุนัขบ้าในคนที่ใช้ในประเทศไทย มีจํานวนเพียงพอและได้มาตรฐาน
ด้านบุคคลากร การให้บริการของบุคลากรทางการแพทย์ในเรื่องดังกล่าวนี้ ปัจจุบันได้ดําเนินการและปฏิบัติตาม “แนวทางเวชปฏิบัติโรคพิษสุนัขบ้าและคําถามที่พบบ่อย ปี 2559” อย่างเคร่งครัด ซึ่งเป็นแนวทางที่ออกโดยกระทรวงสาธารณสุข และมีคณะกรรมการผู้เชี่ยวชาญจากภาคส่วนต่าง ๆ ร่วมกันหารือและกําหนดแนวทางฯ ส่วนการควบคุมโรคนั้น มีเจ้าหน้าที่พร้อมดําเนินการเฝ้าระวังสอบสวนโรคในทุกอําเภอ และมี อสม. ร่วมเฝ้าระวังผู้สัมผัสโรคในพื้นที่ที่พบผู้ป่วย
----------------------
รัฐบาลไทย-ข่าวทำเนียบรัฐบาล-สำนักงานบังคับคดีจังหวัดยโสธร จัดกิจกรรม Big Cleaning Day เพื่อป้องกันการแพร่ระบาดของโรคติดเชื้อไวรัสโคโรนา 2019 [กระทรวงยุติธรรม]
วันเสาร์ที่ 25 เมษายน 2563
สํานักงานบังคับคดีจังหวัดยโสธร จัดกิจกรรม Big Cleaning Day เพื่อป้องกันการแพร่ระบาดของโรคติดเชื้อไวรัสโคโรนา 2019 [กระทรวงยุติธรรม]
สํานักงานบังคับคดีจังหวัดยโสธร จัดกิจกรรม Big Cleaning Day เพื่อป้องกันการแพร่ระบาดของโรคติดเชื้อไวรัสโคโรนา 2019 (Coronavirus Disease 2019 : COVID-19)
วันที่ 22 เมษายน 2563 เวลา 16.30 น. นายภักพงษ์ ขุราษี ผู้อํานวยการสํานักงานบังคับคดีจังหวัดยโสธร และเจ้าหน้าที่สํานักงานฯ จัดกิจกรรม Big Cleaning Day โดยร่วมกันทําความสะอาดสถานที่ทํางาน ภายในและภายนอกอาคาร ณ สํานักงานบังคับคดีจังหวัดยโสธร เพื่อความปลอดภัยแก่ประชาชนผู้มาติดต่อราชการ และเจ้าหน้าที่สํานักงานฯ ตามแนวปฏิบัติการป้องกันการแพร่ระบาดของโรคติดเชื้อไวรัสโคโรนา 2019 (Coronavirus Disease 2019 : COVID-19) ของกระทรวงยุติธรรม ฉบับที่ 2
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัยเพิ่มเป็น 159 ราย (ประจำวันที่ 17  มี.ค.  63)
วันอังคารที่ 17 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัยเพิ่มเป็น 159 ราย (ประจําวันที่ 17  มี.ค.  63)
นายบุณยฤทธิ์  กัลยาณมิตร ปลัดกระทรวงรายงานผลการจับกุมดําเนินคดีผู้จําหน่ายหน้ากากอนามัยที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542 ของ วันที่ 17 มีนาคม 2563 จํานวน 10 ราย ดังนี้
- กรุงเทพฯ จํานวน 2 ราย โดยเป็นการจับกุมร้านค้าตัวแทนจําหน่ายหน้ากากอนามัยในห้างเซ็นเตอร์วัน 1 ราย ข้อหากระทําความผิดไม่ปิดป้ายแสดงราคา และจับกุมบริษัทตัวแทนจําหน่ายหน้ากากอนามัยย่านบางขุนเทียน 1 ราย ขายหน้ากากอนามัย ชิ้นละ 3 บาท แจ้งข้อหาขายเกินราคาควบคุม
- ต่างจังหวัด จํานวน 8 ราย ได้แก่ จังหวัดหนองบัวลําภู จังหวัดสุรินทร์ จังหวัดสิงห์บุรี จังหวัดละ 1 ราย ทั้งสามรายขายหน้ากากอนามัยในราคาชิ้นละ 13-25 บาท จึงแจ้งข้อหาขายเกินราคาควบคุม จังหวัดอุบลราชธานี 4 ราย ข้อหาไม่ปิดป้ายแสดงราคา 2 ราย ข้อหาขายเกินราคาควบคุม และขายแพงเกินสมควร 2 ราย และจังหวัดปทุมธานี 1 ราย ข้อหาไม่ปิดป้ายแสดงราคาและขายแพงเกินสมควร
โดยสถิติการจับกุมดําเนินคดีผู้กระทําความผิดถึงวันที่ 16 มีนาคม 2563 มีการจับกุมดําเนินคดีไปแล้ว รวมทั้งสิ้น 159 ราย แบ่งเป็นการจับกุมในเขตกรุงเทพฯ จํานวน 95 ราย และในต่างจังหวัด 64 ราย นอกจากได้จับกุมคนขายหน้ากากอนามัยแพงอย่างต่อเนื่องทั่วประเทศแล้ว ที่ผ่านมากระทรวงยังได้ตรวจสอบจับกุมผู้กระทําความผิดขายเจลล้างมือที่มีแอลกอฮอล์เป็นส่วนประกอบซึ่งเป็นสินค้าควบคุม ในข้อหาไม่ปิดป้ายแสดงราคาและข้อหาขายแพงเกินสมควรอันเป็นความผิดตาม พ.ร.บ.ว่าด้วยราคาสินค้าและบริการ พ.ศ. 2542 ด้วย
ทั้งนี้ปลัดกระทรวงได้เน้นย้ําเรื่องการขายสินค้าที่เกี่ยวข้องอื่น ๆ ที่ไม่ได้เป็นสินค้าควบคุม หากพบขายแพงเกินสมควรก็มีความผิดในข้อหาขายสินค้าแพงเกินสมควรตามมาตรา 29 จึงขอให้ผู้ค้าสินค้าทั้งหลายห้ามฉวยโอกาสขึ้นราคาสินค้าโดยเด็ดขาด
สําหรับโทษที่ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ. 2542 ในข้อหาขายเกินราคาควบคุม จะได้รับโทษจําคุกไม่เกิน 5 ปี ปรับไม่เกิน 1 แสนบาท ข้อหาไม่ปิดป้ายแสดงราคาขาย
มีอัตราโทษปรับไม่เกิน 1 หมื่นบาท ในข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน
1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้าต่อกรม
การค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 20,000 บาท ด้วย
หากพบเห็นผู้กระทําผิด โปรดแจ้งข้อมูลและหลักฐานมายัง สายด่วน 1569 หรือสื่อโซเชียลของกรมการค้าภายใน กระทรวงพาณิชย์
รัฐบาลไทย-ข่าวทำเนียบรัฐบาล-ทส. รวมใจจิตอาสาบำเพ็ญสาธารณประโยชน์
วันพุธที่ 27 พฤษภาคม 2563
ทส. รวมใจจิตอาสาบําเพ็ญสาธารณประโยชน์
กระทรวงทรัพยากรธรรมชาติและสิ่งแวดล้อม จัดกิจกรรมจิตอาสาบําเพ็ญสาธารณประโยชน์ "มีแล้วแบ่งปัน" เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2563 แจกถุงยังชีพเพื่อบรรเทาทุกข์แก่พี่น้องประชาชนชุมชนอุทัยรัตน์ ชุมชนถวัลย์ศักดิ์
ทส. รวมใจจิตอาสาบําเพ็ญสาธารณประโยชน์ "มีแล้วแบ่งปัน" เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี มอบถุงยังชีพต้านภัยโควิด-19
กระทรวงทรัพยากรธรรมชาติและสิ่งแวดล้อม จัดกิจกรรมจิตอาสาบําเพ็ญสาธารณประโยชน์"มีแล้วแบ่งปัน" เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2563 แจกถุงยังชีพเพื่อบรรเทาทุกข์แก่พี่น้องประชาชนชุมชนอุทัยรัตน์ ชุมชนถวัลย์ศักดิ์ และชุมชนลาดสวาย ที่ได้รับผลกระทบจากสถานการณ์การแพร่ระบาดโควิด – 19
วันนี้ (27 พฤษภาคม 2563)​ เวลา 08.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารและจิตอาสากระทรวงทรัพยากรธรรมชาติและสิ่งแวดล้อม จัดกิจกรรมจิตอาสาบําเพ็ญสาธารณประโยชน์ "มีแล้วแบ่งปัน" เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2563 มอบถุงยังชีพให้แก่ชุมชนอุทัยรัตน์ และชุมชนถวัลย์ศักดิ์ ณ ลานโพธิ์ ชุมชนอุทัยรัตน์ ซอยประดิพัทธ์ 15 เขตพญาไท กรุงเทพฯ จํานวน 400 ชุด โดยมี นายจิตรกร วิธูรัตน์ ประธานชุมชนอุทัยรัตน์ และนางสุภาพร กาญจนกระจ่าง ประธานชุมชนถวัลย์ศักดิ์ ให้การต้อนรับและอํานวยความสะดวกนําคณะผู้บริหารกระทรวงฯ เดินแจกจ่ายสิ่งของบรรเทาทุกข์แก่ประชาชน
จากนั้น เวลา 10.00 น. นางอัษฎาพร ไกรพานนท์ รองปลัดกระทรวงทรัพยากรธรรมชาติและสิ่งแวดล้อม เป็นผู้แทนนําทีมคณะผู้บริหาร ข้าราชการ พนักงาน เจ้าหน้าที่สังกัดกระทรวงฯ มอบสิ่งของบรรเทาทุกข์ให้แก่ประชาชนและผู้ป่วยติดเตียง ผู้สูงอายุ ที่ได้รับผลกระทบจากสถานการณ์โควิด – 19 จํานวน 150 ชุด ณ บริเวณศูนย์ธนาคารขยะและแปรรูปขยะให้เป็นมูลค่า ชุมชนลาดสวาย อําเภอลําลูกกา จังหวัดปทุมธานี โดยมีนายจรูญศักดิ์ สิงหเดช รองผู้ว่าราชการจังหวัดปทุมธานี พร้อมด้วย นายโกเมศ พุทธสอน ผู้อํานวยการสํานักงานทรัพยากรธรรมชาติและสิ่งแวดล้อมจังหวัดปทุมธานี น.ส.ผุสดี เยี่ยมสวัสดิ์ ผู้อํานวยการสํานักงานสิ่งแวดล้อมภาคที่ 6 จังหวัดนนทบุรี สสภ.6 (นนทบุรี) ให้การต้อนรับและอํานวยความสะดวกนําคณะผู้บริหารกระทรวงฯ มอบสิ่งของบรรเทาทุกข์
ทั้งนี้ กระทรวงทรัพยากรธรรมชาติและสิ่งแวดล้อม จัดกิจกรรมจิตอาสาบําเพ็ญสาธารณประโยชน์ "มีแล้วแบ่งปัน" แจกจ่ายถุงยังชีพ สิ่งของบรรเทาทุกข์เพื่อช่วยลดภาระค่าใช้จ่ายและบรรเทาความเดือนร้อนให้แก่ประชาชนผู้ประสบภัย โควิด – 19 โดยจะเปลี่ยนชุมชนไปตามจุดต่าง ๆ ต่อไป
รัฐบาลไทย-ข่าวทำเนียบรัฐบาล-กรมสรรพากรสร้างความมั่นใจในการทำธุรกรรมภาษีบนโลกดิจิทัล คุ้มครองข้อมูลส่วนบุคคล
วันศุกร์ที่ 14 สิงหาคม 2563
กรมสรรพากรสร้างความมั่นใจในการทําธุรกรรมภาษีบนโลกดิจิทัล คุ้มครองข้อมูลส่วนบุคคล
กรมสรรพากรให้ความมั่นใจ ประกาศนโยบายธรรมาภิบาลข้อมูล (Data Governance) เพื่อคุ้มครองการเข้าถึงและการใช้ข้อมูลของผู้เสียภาษี หน่วยงาน และประชาชน ให้มีความปลอดภัย และป้องกันการถูกละเมิด เพื่อยกระดับการให้บริการของกรมสรรพากรมุ่งสู่ดิจิทัลเต็มรูปแบบ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรในฐานะหน่วยงานของรัฐที่มีอํานาจหน้าที่ในการจัดเก็บภาษีอากร ได้ออกประกาศกรมสรรพากร เรื่อง “นโยบายธรรมาภิบาลข้อมูลของกรมสรรพากร พ.ศ. ๒๕๖๓” ลงวันที่ ๑๐ กรกฎาคม ๒๕๖๓ เพื่อยกระดับการบริหารจัดการข้อมูลให้เป็นมาตรฐานสากล มีความปลอดภัย สามารถป้องกันภัยคุกคามทางดิจิทัล อํานวยความสะดวกแก่ผู้เสียภาษี หน่วยงาน และประชาชน รวมทั้งยกระดับการให้บริการภาครัฐในระบบดิจิทัล ให้สอดคล้องตามพระราชบัญญัติการบริหารงาน และการให้บริการภาครัฐผ่านระบบดิจิทัล พระราชบัญญัติข้อมูลข่าวสารของราชการ พระราชบัญญัติคุ้มครองข้อมูลส่วนบุคคล กรอบธรรมาภิบาลข้อมูลภาครัฐ (Data Governance) ของสํานักงานพัฒนารัฐบาลดิจิทัล (องค์การมหาชน) (สพร.) รวมถึงกฎหมาย และระเบียบอื่นที่เกี่ยวข้อง”
โฆษกกรมสรรพากร กล่าวเพิ่มเติมว่า “ขอให้ผู้เสียภาษี และผู้ประกอบการทุกท่าน มั่นใจในการใช้บริการอิเล็กทรอนิกส์ต่าง ๆ ของกรมสรรพากร เช่น ระบบยื่นแบบแสดงรายการผ่านอินเทอร์เน็ต (e-Filing) ระบบตรวจสอบข้อมูลค่าลดหย่อนและสิทธิประโยชน์ทางภาษี (My Tax Account) หรือใช้ระบบการจัดทําและนําส่งข้อมูลใบกํากับภาษีอิเล็กทรอนิกส์ และใบรับอิเล็กทรอนิกส์ (e-Tax Invoice & e-Receipt) ได้อย่างสบายใจ และเชื่อมั่นในความปลอดภัย ไม่ต้องกังวลว่าข้อมูลส่วนบุคคลจะถูกคุกคาม หรือถูกเปิดเผยโดยมิชอบแต่อย่างใด”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. ๑๑๖๑
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ผู้ช่วยรัฐมนตรี ก.อุตสาหกรรม เป็นประธานเปิดงาน ECO INNOVATION FORUM 2019
วันจันทร์ที่ 23 กันยายน 2562
ผู้ช่วยรัฐมนตรี ก.อุตสาหกรรม เป็นประธานเปิดงาน ECO INNOVATION FORUM 2019
นายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม เป็นประธานเปิดงาน “ECO INNOVATION FORUM 2019”
วันนี้ (23 ก.ย. 62) นายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม เป็นประธานเปิดงาน “ECO INNOVATION FORUM 2019” โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม ร่วมเป็นเกียรติ และมีนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย และนายสมชาย หวังวัฒนาพาณิช รองประธานสภาอุตสาหกรรมแห่งประเทศไทย ให้การต้อนรับ ณ ห้องบอลรูม โรงแรมมิราเคิลแกรนด์ กรุงเทพฯ
“ECO INNOVATION FORUM 2019” จัดขึ้นภายใต้แนวคิด Circular Economy: Way to Smart and Sustainable Eco Industrial Town มีวัตถุประสงค์เพื่อส่งเสริมการพัฒนาเมืองอุตสาหกรรมเชิงนิเวศภายใต้หลักการของเศรษฐกิจหมุนเวียน (Circular Economy) เน้นการใช้ทรัพยากรให้เกิดประสิทธิภาพสูงสุด เพื่อสอดรับกับการขยายตัวของประชากรโลกที่เพิ่มสูงขึ้น
รัฐบาลไทย-ข่าวทำเนียบรัฐบาล-กรมการขนส่งทางบก เผย!!! ผลการจัดเก็บภาษีรถประจำปีในเขตกรุงเทพฯ รอบ 6 เดือน ระหว่างเดือนตุลาคม 2559 – มีนาคม 2560 สามารถจัดเก็บภาษีรถได้กว่า 3,900 ล้านบาท
วันพฤหัสบดีที่ 27 เมษายน 2560
กรมการขนส่งทางบก เผย!!! ผลการจัดเก็บภาษีรถประจําปีในเขตกรุงเทพฯ รอบ 6 เดือน ระหว่างเดือนตุลาคม 2559 – มีนาคม 2560 สามารถจัดเก็บภาษีรถได้กว่า 3,900 ล้านบาท
แจง ! สํานักงานของกรมการขนส่งทางบกยังได้รับความนิยมสูงสุด รองลงมาเป็นช่องทาง “เลื่อนล้อ ต่อภาษี” หน่วยเคลื่อนที่รับชําระภาษีตามโครงการ“ช็อปให้พอ แล้วต่อภาษี” ตามลําดับ
นายณันทพงศ์ เชิดชู รองอธิบดีกรมการขนส่งทางบก กล่าวว่า กรมการขนส่งทางบกได้อํานวยความสะดวกให้แก่ประชาชนมีช่องทางในการรับชําระภาษีรถประจําปีอย่างหลากหลาย โดยตั้งแต่เดือนตุลาคม 2559 – มีนาคม 2560 สามารถจัดเก็บภาษีรถประจําปีในเขตกรุงเทพมหานครได้ทั้งสิ้น 3,986,576,542.89 บาท เป็นการใช้บริการรับชําระภาษีรถยนต์ ณ สํานักงานขนส่งกรุงเทพมหานครพื้นที่ 1 – 5 ของกรมการขนส่งทางบกมากที่สุด จํานวน 2,274,548 ราย จัดเก็บภาษีรถได้ทั้งสิ้น 2,705,580,006.29 บาท รองลงมาเป็นการใช้บริการรับชําระภาษีรถผ่านช่องทาง “เลื่อนล้อ ต่อภาษี” (Drive Thru for Tax) ชําระภาษีโดยไม่ต้องลงจากรถ จํานวน 432,287 ราย จัดเก็บภาษีรถได้ทั้งสิ้น 759,319,728.32 บาท และการใช้บริการชําระภาษีรถที่ห้างสรรพสินค้าในวันเสาร์ – อาทิตย์ตามโครงการ “ช้อปให้พอ แล้วต่อภาษี” (Shop Thru for Tax) มีประชาชนมาใช้บริการจํานวน 214,962 ราย จัดเก็บภาษีรถได้ทั้งสิ้น 312,693,945.97 บาท การรับชําระภาษีรถผ่านระบบอินเตอร์เน็ตที่เว็บไซต์ www.dlte-serv.in.th สามารถจัดเก็บภาษี ได้ทั้งสิ้น 78,657,774.76 บาท ส่วนที่ศูนย์บริการร่วมคมนาคม เชิงสะพานสมเด็จพระเจ้าตากสิน ที่ให้บริการทุกวันจันทร์ – ศุกร์ ตั้งแต่เวลา 08.30 – 15.00 น. จัดเก็บภาษีได้ทั้งสิ้น 68,305,785.28 บาท นอกจากนั้นเป็นการรับชําระภาษีรถผ่านช่องทางต่างๆ เช่น ผ่านเคาน์เตอร์เซอร์วิส สามารถจัดเก็บภาษีได้ทั้งสิ้น 50,604,151 บาท ผ่านไปรษณีย์และผ่านโทรศัพท์มือถือ จัดเก็บภาษีได้ทั้งสิ้น 11,415,151.27 บาท
รองอธิบดีกรมการขนส่งทางบก กล่าวเพิ่มเติมว่า เจ้าของรถสามารถชําระภาษีรถล่วงหน้าได้ไม่เกิน 90 วัน และต้องเป็นรถที่ไม่ค้างชําระภาษีรถเกินกว่า 1 ปี สําหรับรถยนต์ที่มีอายุการใช้งานครบ 7 ปี หรือรถจักรยานยนต์ที่มีอายุการใช้งานครบ 5 ปี ต้องเข้ารับการตรวจสภาพรถจากสถานตรวจสภาพรถเอกชน (ตรอ.) โดยเป็นระบบการรายงานผลการตรวจสภาพรถจาก ตรอ. แบบออนไลน์ ซึ่งปัจจุบันกรมการขนส่งทางบกได้นําเทคโนโลยีสารสนเทศมาช่วยยกระดับงานด้านบริการและงานด้านอื่นๆ เพื่อให้สอดคล้องกับความต้องการของผู้ใช้รถและสภาพสังคมในปัจจุบัน ทั้งการนําระบบ QR Code เป็นช่องทางเข้าถึงแอพพลิเคชั่น DLT eForm ซึ่งเป็นแอพพลิเคชั่นให้ข้อมูลการให้บริการด้านทะเบียนและภาษีรถ ที่สามารถดาวน์โหลดหรือกรอกแบบฟอร์มออนไลน์ผ่านโทรศัพท์มือถือ Smart Phone เพื่อนํามาแสดงต่อเจ้าหน้าที่ ทั้งสะดวก รวดเร็ว ลดขั้นตอน และลดระยะเวลาในการติดต่อราชการอีกด้วย รองอธิบดีกรมการขนส่งทางบก กล่าวในที่สุด